Í liðinni viku var frumsýnt nýtt leikrit í Grundaskóla á Akranesi og fjallar það um Strumpana . Leikritið var sýnt á sal skólans og flutt fyrir nemendur Grundaskóla og elstu deildir leikskólanna á Akranesi . Verkið var lokaverkefni leiklistarvals unglingadeildar á haustönn . Nemendur í leiklistardeildinni skrifuðu handritið sjálfir og æfðu verkið . Sviðsmyndin var samvinnuverkefni allra deildanna á listabraut en unnið hefur verið að henni síðan í haust . Leikstjórn og búningar voru hannaðir af nemendum og kennurum á listabraut . Leikritið og öll umgjörð þess var einstaklega vel heppnuð og voru leikskólabörn á Akranesi heilluð af sýningunni . Hér er svipmynd úr sýningunni .